stanford-oval/wikipedia huggingface dataset:
Capiznon

| Capiznon |
| --- | --- |
Muu nimi:  capiseño
Tiedot
Alue:   Filippiinit
Puhujia:  639 000 (2000)
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet keskifilippiiniläiset kielet
ISO 639-3:  cps
 Ohje 
Capiznon eli capiseño on keskifilippiiniläinen kieli, jota puhutaan Filippiinien Länsi-Visayasin alueeseen kuuluvassa Capizin provinssissa. Se on läheistä sukua hiligainon kielelle. Capiznonia puhui vuonna 2000 äidinkielenään 639 000 filippiiniläistä.
Bergkulla

| Bergkulla> Rasu |
| --- | --- |

Sijainti:  Nummi, Lohja, Uusimaa
Rakennustyyppi:  Pappila
Perustettu:  1680
Rakennuttaja:  Nummen seurakunta
Omistaja:  Yksityinen taho
Runkorakenne:  Hirsi
Julkisivumateriaali:  Laudoitus
Kerrosluku:  2
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Bergkulla on Nummella, Uudellamaalla sijaitseva entinen Nummen kappalaisten ja kirkkoherrojen puustelli. Tila lahjoitettiin Nummen kappalaisten puustelliksi Raaseporin kreivikunnan haltijan, kreivi Gustaf Mauritz Lewenhauptin, toimesta vuonna 1680. Tila tunnettiin aiemmin nimellä Rasu. Puhekielessä tilaa ja päärakennusta kutsutaan myös Nummen vanhaksi pappilaksi.
Pappilan ensimmäinen pappi oli Henrik Jakob Talpaeus, joka muutti tilalle vuonna 1680. Viimeinen pappi, joka Bergkullaa asutti oli Lauri Kustaa Antti Halttunen. Halttunen muutti uuteen pappilaan lähemmäs Nummen kirkkoa vuonna 1955. Bergkulla myytiin yksityiselle taholle vuonna 1956.
Luettelo vuoden 1988 miehittämättömistä avaruuslennoista

Tämä on luettelo vuoden 1988 miehittämättömistä avaruuslennoista. Vuonna 1988 tehtiin noin sata avaruusaluksen laukaisuyritystä, joista liki kaikki onnistuivat. Vuosi oli Suomen aloitus avaruusmaana: Neuvostoliiton Phobos-luotaimet veivät kohti Marsia ruotsalais-suomalaiset Aspera-plasmaspektrometrit.
Epäonnistuneet laukaisut

Ainakin seuraavat laukaisut epäonnistuivat
18.1.1988, Gorizont (15) (Gorizont 25L), Proton-K Blok-DM-2, Baikonur
9.7.1988, Kosmos (1958) (Yantar-4KS1 #10 ja Terilen #10), Sojuz-U, Baikonur
Aiheesta muualla

Güntherin avaruussivun Chronology-kohdasta laukaisujen historia (päälähde)
Kanadalainen avaruushistoriasivusto (toinen päälähde)
Russian Space Web
Jonathan McDowellin avaruussivusto
NASA Jet Propulsion Laboratoryn avaruuslennot
Miehittämättömien lentojen englanninkielinen keskustelusivu
| 0 | 1 | 2 | 3 |
| --- | --- | --- | --- |
|  | Edeltäjä: Vuosi 1987 | Miehittämätön avaruustoiminta | Seuraaja: Vuosi 1989 |
Capiton kylpylä

| Capiton kylpylä |
| --- | --- |
Sijainti:  Miletoksen arkeologinen alue, Balat, Didim, Aydın, Turkki
Koordinaatit:  37°31′46″N, 27°16′52″E
Rakennustyyppi:  kylpylä
Valmistumisvuosi:  n. 41–54 jaa.
Tyylisuunta:  joonialainen
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Capiton kylpylä oli antiikin aikainen roomalainen kylpylä Miletoksen kaupungissa Vähässä-Aasiassa, nykyisessä Turkissa.
Capiton kylpylä rakennettiin roomalaisella kaudella ensimmäisen vuosisadan alussa, oletettavasti keisari Claudiuksen aikana eli vuosien 41–54 jaa. välillä. Näin se oli Miletoksen varhaisin roomalainen kylpylä, ja edelsi näin muun muassa tunnetumpaa Faustinan kylpylää. Kylpylän rakennutti sen raunioista löydetyn piirtokirjoituksen mukaan Cnaeus Vergilius Capito, jolla oli tuohon aikaan virka Vähässä-Aasiassa. Rakennus on saanut tästä nykyisin käytetyn nimensä.
Kylpylä sijaitsi Delfinionin ja Eudemoksen gymnasionin välissä itään Miletoksen Pohjoisesta agorasta. Sen koko oli noin 96 × 40 metriä. Rakennuskokonaisuuden länsiosassa oli palaistra, jonka koko oli noin 39 × 40 metriä. Sitä ympäröi pohjois-, länsi- ja eteläsivulta kaksikerroksinen joonialaista tyyliä edustanut stoa eli pylväshalli, kun taas itäsivulta oli uima-allas. Rakennuskokonaisuuden itäosassa eli palaistran itäpuolella sijaitsi kolmilaivainen kylpylärakennus. Tärkein oli keskimmäinen laiva, jossa sijaitsivat apodyterium eli vaatteidenvaihtoaula sekä tepidarium eli lämpimien kylpyjen osasto ja caldarium eli kuumien kylpyjen osasto.
Luettelo vuoden 1991 miehittämättömistä avaruuslennoista

Vuonna 1991 tehtiin noin sadan satelliitin laukaisu. Se oli Neuvostoliiton viimeinen vuosi, loppuvuoden laukaisut kuuluvat Venäjän federaatiolle.
Epäonnistuneet laukaisut

18.4.1991, BS 3h, Atlas-1, Cape Canaveral
25.6.1991 Kosmos (2152a) (Taifun-2 #28) / 24 Romb, Tiedustelusatelliitti, LEO-rata, Neuvostoliiton puolustusministeriö, Kosmos-3M, Plesetskin kosmodromi
30.8.1991, Kosmos (2155) (Tselina-2 #9), Zenit-2, Baikonur
Aiheesta muualla

Güntherin avaruussivun Chronology-kohdasta laukaisujen historia (päälähde)
Kanadalainen avaruushistoriasivusto (toinen päälähde)
Russian Space Web
Jonathan McDowellin avaruussivusto
NASA Jet Propulsion Laboratoryn avaruuslennot
Miehittämättömien lentojen englanninkielinen keskustelusivu
| 0 | 1 | 2 | 3 |
| --- | --- | --- | --- |
|  | Edeltäjä: Vuosi 1990 | Miehittämätön avaruustoiminta 1991 | Seuraaja: Vuosi 1992 |
Luettelo vuoden 1994 miehittämättömistä avaruuslennoista

Vuonna 1994 tehtiin noin sadan satelliitin laukaisu.
Epäonnistuneet laukaisut

28.6.1994 STEP 1 (P90-1), Pegasus-XL, Vandendergin lentotukikohta
1.12.1994 PAS 3, Ariane-42P, Kourou
25.5.1994 Kosmos (2281) (Tselina-D #69), Tsiklon-3, Plesetskin kosmodromi
24.1.1994 Eutelsat-2 F5 ja Türksat 1A tietoliikennesatelliitit, Ariane-44LP H10+, Kourou
Aiheesta muualla

Güntherin avaruussivun Chronology-kohdasta laukaisujen historia (päälähde)
Kanadalainen avaruushistoriasivusto (toinen päälähde)
Russian Space Web
Jonathan McDowellin avaruussivusto
NASA Jet Propulsion Laboratoryn avaruuslennot
Miehittämättömien lentojen englanninkielinen keskustelusivu
| 0 | 1 | 2 | 3 |
| --- | --- | --- | --- |
|  | Edeltäjä: Vuosi 1993 | Miehittämätön avaruustoiminta 1994 | Seuraaja: Vuosi 1995 |
Björnlandet

Björnlandet on kartalla numero 9.
Näkymä Björnlandetin kansallispuistosta
Björnlandet on yksi Ruotsin kansallispuistoista. Se sijaitsee Västerbottenin läänissä lähellä Fredrikan taajamaa ja kuuluu Åselen kuntaan. Kansallispuisto muodostettiin vuonna 1991. Se on pinta-alaltaan noin 1100 hehtaarin suuruinen. Björnlandetin erikoisuuksiin kuuluu muun muassa laaja aarniometsä. Alueella on merkkejä vanhoista metsäpaloista. Viimeinen suurempi metsäpalo oli alueella vuonna 1831.
Aiheesta muualla

Wikimedia Commonsissa on kuvia tai muita tiedostoja aiheesta .
Länsstyrelsen Västerbotten: Nationalpark - Björnlandet (ruotsiksi)
Ruotsin kansallispuistot
Abisko
Björnlandet
Blå Jungfrun
Dalby Söderskog
Djurö
Fulufjället
Färnebofjärden
Garphyttan
Gotska Sandön
Haaparannan saaristo
Hamra
Kosterhavet
Muddus
Norra Kvill
Padjelanta
Pieljekaise
Sarek
Skuleskugen
Sonfjället
Stenshuvud
Stora Sjöfallet
Store Mosse
Söderåsen
Tiveden
Tresticklan
Tyresta
Töfsingdalen
Vadvetjåkka
Åsnen
Ängsö
Björn Wirdheim

| Björn Wirdheim |
| --- | --- |
 Bjorn Wirdheim vuonna 2007.
Henkilötiedot
Syntynyt: 4. huhtikuuta 1980  Lunds Allhelgonaförsamling 
Kansalaisuus:   Ruotsi
Moottoriurheilija
Super GT
Esikoiskausi:  2006
Nykyinen talli:  ENEOS Toyota Team LeMans
Kilpailuja:  23
Voittoja:  0
Paalupaikkoja:  0
Nopeimpia kierroksia:  4
Paras sijoitus:  3.
Aikaisemmat sarjat
1996-2006:  Formula Palmer Audi Saksan Formula 3  Formula 3000 Formula 1 testaus Champ Car World Series Formula Nippon
Mestaruudet
2003:  Formula 3000
Björn Karl Michael Wirdheim (s. 4. huhtikuuta 1980 Växjö, Ruotsi) on ruotsalainen moottoriurheilija. Hän kilpailee Super GT -sarjassa. Wirdheim voitti Formula 3000 -sarjan mestaruuden vuonna 2003.
Wirdheim muistetaan kuitenkin Monacon kilpailussa sattuneesta tapauksesta, jossa ylivoimaisesti kilpailua johtanut Wirdheim hidasti vauhtiaan pääsuoralla tervehtiäkseen tallinsa mekaanikkoja luullen jo ohittaneensa maalilinjan, jolloin tanskalainen Nicolas Kiesa pääsi voittamaan kilpailun. Kauden aikana Wirdheim rikkoi Justin Wilsonin piste-ennätyksen kauden aikana ajetuista kilpailuista.
Wirdheim testasi Jordanin F1-autoa kaudella 2003 Italian ja Yhdysvaltain kilpailujen perjantaiharjoituksissa ja Jaguarin F1-autoa kaudella 2004. Vuonna 2005 Wirdheim kilpaili Champ Car -sarjassa sijoittuen neljänneksitoista. Vuosina 2006–2007 Wirdheim kilpaili Formula Nippon -sarjassa. Nykyään hän kilpailee Super GT -sarjassa.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2003 | Jordan | AUS   | MAL   | BRA   | SMR   | ESP   | AUT   | MON   | CAN   | EUR   | FRA   | GBR   | GER   | HUN   | ITA TD | USA TD | JPN   |  |  | – | – |
| 2004 | Jaguar | AUS TD | MAL TD | BHR TD | SMR TD | ESP TD | MON TD | EUR TD | CAN TD | USA TD | FRA TD | GBR TD | GER TD | HUN TD | BEL TD | ITA TD | CHN TD | JPN TD* | BRA TD | – | – |
* Japanin GP:ssä 2004 Wirdheimin oli tarkoitus ajaa harjoituksissa, mutta hänellä oli käytössä rajallinen määrä erittäin märälle kelille tarkoitettuja renkaita, jonka vuoksi hän ei päässyt ajamaan kierrostakaan.
Formula 3000 -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2002 | Arden International | BRA 5 | SMR 7 | ESP 8 | AUT 2 | MON Kesk. | EUR 6 | GBR 6 | FRA Kesk. | GER 2 | HUN 4 | BEL Kesk. | ITA 1 | 29 | 4. |
| 2003 | Arden International | SMR 1 | ESP 2 | AUT 2 | MON 2 | EUR 13 | FRA 2 | GBR 1 | GER 2 | HUN 2 | ITA 1 |  |  | 78 | 1. |
Muuta

Wirdheimin isä Örnulf Wirdheim on entinen kilpa-ajaja, joka on kilpaillut erilaisissa kestävyysajoissa kuten DTM:ää, GT:tä ja Porsche-sarjoissa.
Brenden Morrow

| Brenden Morrow |
| --- | --- |
 Morrow St. Louis Bluesissa kaudella 2013–2014.
Henkilötiedot
Syntynyt: 16. tammikuuta 1979 (ikä 45) Carlyle, Saskatchewan
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  180 cm
Paino:  91 kg
Pelinumero:  10
Pelaajaura
Pääsarjaura:  1999–2015
Aik. seurat:  Dallas Stars   Pittsburgh Penguins St. Louis Blues  Tampa Bay Lightning
NHL-varaus:  25. varaus, 1997 Dallas Stars
| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Vancouver 2010 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Tšekki 2004 | jääkiekko |  |
|  Hopeaa | Itävalta 2005 | jääkiekko |  |
| Maailmancup  | Maailmancup  | Maailmancup  |  |
|  Kultaa | 2004 | jääkiekko |  |
Brenden Morrow (s. 16. tammikuuta 1979 Carlyle, Saskatchewan) on kanadalainen ammattiuransa lopettanut jääkiekkoilija. Pelipaikaltaan hän oli laitahyökkääjä. Morrow pelasi 991 ottelua NHL-liigassa vuosina 1999–2015.
Ura

Morrow pelasi juniorina WHL-joukkue Portland Winter Hawksissa. Hän pelasi joukkueessa neljä kautta, ja toisen kauden jälkeen hänet varattiin NHL:n varaustilaisuudessa. Dallas Stars varasi Morrow'n ensimmäisellä kierroksella numerolla 25.
Jo ensimmäisellä NHL-kaudellaan Morrow sai peliaikaa Starsin kokoonpanossa, ja pääsi pelaamaan pudotuspeleissäkin. Seuraavaan kauteen menneessä hän olikin jo vakuuttanut paikkansa joukkueessa. Pikkuhiljaa Morrow'n arvostus kasvoi, ja hänestä tehtiin Starsin kapteeni 29. syyskuuta 2006 samalla kun hän solmi 2013 asti kestävän jatkosopimuksen.
Morrow edusti Starsia maaliskuuhun 2013 asti, jolloin hän siirtyi kesken kauden 2012–2013 tehdyssä pelaajakaupassa Pittsburgh Penguinsiin. Penguins sai lisäksi kolmannen kierroksen varausvuoron vuonna 2013 ja Stars puolustaja Joe Morrow’n sekä viidennen kierroksen varausvuoron vuonna 2013. Syyskuussa 2013 hän teki vapaana pelaajana yksivuotisen sopimuksen St. Louis Bluesin kanssa. Kaudeksi 2014–2015 Morrow siirtyi Tampa Bay Lightningiin vuoden sopimuksella. Lightning pääsi Stanley Cup -finaaleihin, joissa se hävisi Chicago Blackhawksille.
Morrow ei tehnyt yhdenkään joukkueen kanssa sopimusta kaudella 2015–2016. Hän olisi halunnut saavuttaa tuhannen ottelun rajapyykin, ja odotti mikäli jokin Stanley Cupia tavoitteleva joukkue olisi ottanut hänet vahvistukseksi loppukaudeksi. Näin ei kuitenkaan käynyt, joten maaliskuussa 2016 Morrow ilmoitti lopettavansa pelaajauransa.
Morrow on pelannut Kanadan jääkiekkomaajoukkueessa useissa arvokilpailuissa. Hän on ollut voittamassa jääkiekon maailmanmestaruutta vuonna 2004, MM-hopeaa vuonna 2005, jääkiekon maailmancupia vuonna 2004 sekä olympiakultaa vuonna 2010.
Morrow'n appiukko on Guy Carbonneau, joka pelasi Starsissa Morrow'n tulokaskaudella.
Tilastot

Morrow oli Dallas Starsin pitkäaikainen kapteeni.
Bob Lanier

| Bob Lanier |
| --- | --- |
 Bob Lanier vuonna 2004
Henkilötiedot
Koko nimi:  Robert Jerry Lanier Jr.
Syntynyt: 10. syyskuuta 1948 Buffalo, New York
Kuollut: 10. toukokuuta 2022 (73 vuotta)
Kansalaisuus:   Yhdysvallat
Koripalloilija
Pelipaikka:  sentteri
Pituus:  211 cm
NBA-varaus:  1. varaus, 1970 Detroit Pistons
Robert Jerry "Bob" Lanier Jr. (10. syyskuuta 1948 Buffalo, New York – 10. toukokuuta 2022) oli yhdysvaltalainen koripalloilija. Hän pelasi sentterinä NBA:ssa kausina 1970–1984. Hänet nimettiin Naismith Memorial Basketball Hall of Fameen vuonna 1992.
Detroit Pistons varasi Lanierin NBA:han ensimmäisellä varausvuorolla vuoden 1970 varaustilaisuudessa. Hän edusti Pistonsia vajaat kymmenen kautta. Helmikuussa 1980 hän siirtyi Milwaukee Bucksiin, jossa hän lopetti uransa vuonna 1984.
Lanier pelasi NBA-urallaan 959 runkosarjaottelua, joissa hän teki keskimäärin 20,1 pistettä, otti 10,1 levypalloa ja antoi 3,1 koriin johtanutta syöttöä. Pudotuspelejä Lanierille kertyi 67, ja niissä hän teki keskimäärin 18,6 pistettä, otti 9,6 levypalloa ja antoi 3,5 koriin johtanutta syöttöä. Hän pelasi NBA:n tähdistöottelussa vuosina 1972–1975, 1977–1979 ja 1982.
Luettelo Viipurin julkisista taideteoksista ja muistomerkeistä

Luettelo Viipurin julkisista taideteoksista sisältää Viipurissa olevat pysyvästi julksisilla paikoilla olevat taideteokset, patsaat, muistomerkit, seinämaalaukset ja muistolaatat. Luettelossa voi olla hautausmaiden yhteydessä olevia muistomerkkejä, mutta ei yksittäisillä haudoilla olevia teoksia.
Luettelossa mainitaan vain olemassa olevia teoksia ja muistomerkkejä. Teokset luetteloidaan niiden nimen mukaisessa aakkosjärjestyksessä.
| Julkinen teos | Paikka | Alue | Kartalla | Tekijä | Paljastusvuosi | Kuva |
| --- | --- | --- | --- | --- | --- | --- |
| De Broglie -veljesten obeliski | Monrepos'n puisto |  | 60.7319°N, 28.731°E |  | 1827 |  |
| Fjodor Apraksinin muistomerkki | Pietarin aukio |  | 60.717°N, 28.725°E | E.B. Volkov | 2010 |  |
| Hirvi | Torkkelinpuisto |  | 60.7094°N, 28.7472°E | Jussi Mäntynen | 1927 |  |
| Itsenäisyyden leijona | Monrepos'n puisto |  | 60.731°N, 28.7283°E | Gunnar Finne | 1927 |  |
| Karhu | Paraatikenttä, Pietari–Paavalin kirkon edustalla |  | 60.7118°N, 28.7379°E | Eva Gyldén | 1913 |  |
| Leninin patsas | Punaisenlähteentori |  | 60.7108°N, 28.7502°E | Aleksander Alymov | 1957 |  |
| Metsän poika | Torkkelinpuisto |  | 60.711°N, 28.7437°E | Yrjö Liipola | 1932 |  |
| Mikael Agricolan muistomerkki | Pietari–Paavalin kirkon lähellä |  | 60.7118°N, 28.7386°E | Emil Wikström | 1908, 2009 |  |
| Pietari Suuren patsas | Pietarin puisto |  | 60.717°N, 28.7224°E | Léopold Bernstamm | 1910, 1954 |  |
| Suomalaisten punakaartilaisten muistomerkki | Neljä km Viipurista Pietarin tien suuntaan |  | 60.6889°N, 28.8104°E | Viktor Tšebotarev ja Aleksandr Schwer (arkk.) | 1961 |  |
| Torkkeli Knuutinpojan patsas | Torkkeli Knuutinpojan tori |  | 60.7142°N, 28.7303°E | Ville Vallgren | 1908, 1993 |  |
| Viipuriin haudattujen vainajien muistolaatta | Torkkelinpuisto, Viipurin uuden tuomiokirkon entisen paikan edustalla |  | 60.7088°N, 28.746°E | Juha Lankinen | 1993 |  |
| Viipurin valtauksen 1710 muistomerkki | Pyhän Annan kruunu |  | 60.7205°N, 28.7219°E | Natalia Ignatenko | 1710, 1994 |  |
| Viipurin raitioliikenteen muistomerkki | Paraatikenttä |  | 60.7117°N, 28.7369°E | Sergei Astapov (veistokset) | 2018 |  |
| Väinämöisen laulu | Monrepos'n puisto |  | 60.7367°N, 28.7205°E | Johannes Takanen, Konstantin Bobkov (kopio) | 1873, 2009 |  |
Lloyd’s Register

| Lloyd's Register |
| --- | --- |

Yritysmuoto:  "Industrial and Provident Society" ja "exempt charity", Brittiläisen lainsäädännön mukainen yleishyödyllinen yhdistys ja vastaavaa toimintaa ylläpitävä yritys
Perustettu:  1760
Toimitusjohtaja:  Richard Sadler
Puheenjohtaja:  Thomas Thune Andersen
Kotipaikka:  Lontoo
Toiminta-alue:  246 toimistoa maailmanlaajuisesti
Toimiala:  Meriteollisuus, öljy ja kaasuteollisuus, ydinvoima, kuljetukset
Tuotteet:  Riskien arviointi
Liikevaihto:  855 miljoonaa puntaa 
Henkilöstö:  7555
Tytäryhtiöt:  LRQA, Scandpower, ModuSpec, Lloyd's Register ODS, Martec, West Engineering
Omistaja:  Riippumaton
Kotisivu:  www.lr.org
Infobox OKVirheellinen NIMI-arvo: 
Lloyd's Register Group on laivojen luokituslaitos ja riippumaton riskienhallintaorganisaatio, joka tarjoaa riskien arviointia, neuvontaa riskien vähentämiseksi ja johtamisjärjestelmien sertifiointia.
Alkujaan Lloyd's Register of Shipping-nimisenä järjestö oli nimenomaan merenkulkuun keskittynyt organisaatio. 1900-luvun loppupuolella toimintaa on laajennettu muille teollisuusaloille, kuten öljy- ja kaasutuotantoon, prosessiteollisuuteen, ydinvoimateollisuuteen ja rautateihin. Täysin omistamansa tytäryhtiön  Lloyd's Register Quality Assurance Ltd (LRQA) -kautta Lloyd's on myös laatujärjestelmien sertifioinnissa iso toimija. Lloyds's register ei ole sidoksissa Lloyd's of London -jälleenvakuutusmarkkinoihin.
Luokituslaitoksen synty

Kuten kuuluisa kansainvälinen jälleenvakuutuslaitos Lloyd's, Lloyd's Register on saanut nimensä ja perusyhteisönsä Lloyds'in kahvilasta 1700-luvulla. Kahvilassa kokoontui säännöllisesti kauppiaita, laivojen takaajia ja muita laivauksiin liittyviä henkilöitä. Kahvilan omistaja Edward Lloyd auttoi heitä jakamaan tietoa kierrättämällä painettuja lehtisiä kaikista uutisista, mitä hän oli kuullut. Vuonna 1760 perustivat kahvilan asiakkaat rekisteröintiyhdistyksen, ensimmäisen tämän tyyppisen rekisterin. Vuosien 1800 ja 1833 välillä ollut kiista laivanomistajien ja takaajien välillä sai yhdistyksen julkaisemaan laivojen luokituksen punaisen ja vihreän kirjan.
Laivarekisterin tarkoitus

Ensimmäinen painettu laivarekisteri ilmestyi 1764. Sen tavoite oli antaa sekä takaajille että lastintilaajille käsitys sen laivan kunnosta, jota he olivat takaamassa tai rahtaamassa. Laivojen rungot luokitettiin kirjaimilla A:n ollessa paras ja laivojen varustelu luokitettiin numeroilla ykkösen ollessa paras. Tämä käytäntö tuli käyttöön vuoden 1775-76 versiossa ja sieltä periytyy paras A1-luokka ilmaisu.
Rekisteri sisältää tietoa kaikista merellä kulkevista, omalla voimalla liikkuvista kauppalaivoista, joiden bruttovetoisuus on 100 tonnia tai enemmän. Alukset pysyvät rekisterissä kunnes ne uppoavat, menevät hylyiksi tai romutetaan.
Luokitussäännöt

Lloyd's Register tarjoaa laatuluokituksia ja sertifikaatteja laivoille, off-shore rakenteille ja maalla oleville laitoksille, kuten voimalaitoksille ja rautatiekalustolle. Kuitenkin Lloyd's tunnetaan parhaiten laivojen luokituksista ja sertifioinnista, tärkeimipien laivoissa käytettävien komponenttien ja varusteiden, kuten hengenpelastusvarusteet, merien suojelulaitteistot, palontorjunta, navigointi, radiolaitteistot, kansikoneistot, kaapelit, ankkurikettingit ja ankurit, tarkastuksista ja hyväksynnöistä.
Luokitussäännöt > Lloyd'sin laivasäännöstö

Lloyd'sin laivasäännöstö rakentuu ohjaistuksesta koskien laivasuunnittelua ja laivojen propulsiojärjestelmät. Säännöstö kattaa turvallisuuden ja käyttöohjeistuksen lukuisille kauppa-, sota- ja yksityissesti omistetuille aluksille. Lloyds'in säännöstö sisältää useita aiheita sisältäen:
Aluksissa käytetyt rakennemateriaalit
Aluksen rakennevaatimukset ja minimivakavuus riippuen alustyypistä
Pää- ja apukoneiden käyttö ja huolto
Laivan hätätoimintojen ja järjestelmien käyttö ja huolto
Eri laivatyypeille, kuten kauppalaivoille, sotalaivoille, trimaraaneille, erikoisaluksille ja offshore rakenteille, on saatavissa omat säännöstöt. Aluksen olessa "luokitettu", se on täyttänyt vähintään Lloyd'sin säännöstän minimivaatimukset ja se vaikuttaa laivan mahdollisuuksiin saada vakuutus. Luokitus voidaan poistaa, jos säännöstöä rikotaan. Joissakin erikoistapauksissa voidaan sallia erikoisvapauksia. Kaikki muutokset laivaan, niin runkoon kuin koneisteoihinkin, täytyy etukäteen hyväksyttää Llouyd'silla.
Laivoja katsastetaan säännöllisesti ja yksi tärkeimmistä on vuosittainen lastaussyvyyden tarkastus. Tällöin tarkastetaan laivan runko ja varmistetaan, että laivan kylkeen maalattua lastaussyvyyttä ei ole muutettu. Samoin tarkastetaan luukkujen ja ovien tiivisteet sekä suojakaiteet. Jos alus läpäisee tämän, se saa lastauslinjatodistuksen.
Aiheesta muualla

Lloyd's Register - Fairplay Ltd. (Arkistoitu – Internet Archive)
Lloyd's Register Quality Assurance
IACS - International Association of Classification Societies
Lloyd'sin lastaussyvyys merkintä Cutty Sarkin rungossa.
Lloyd's Register building
Carl Carp

| Carl Carp> Henkilötiedot |
| --- | --- |
Syntynyt: 8. kesäkuuta 1760 Vaasa
Kuollut: 21. syyskuuta 1811 Turku
Ammatti:  senaattori, juristi, virkamies
Carl Carp (8. kesäkuuta 1760 Vaasa – 21. syyskuuta 1811 Turku) oli suomalainen senaattori ja hovioikeudenneuvos.
Carpin vanhemmat olivat Vaasan triviaalikoulun kollega Simon Carp (1723–1792) ja Maria Widlund. Hän kävi Vaasan triviaalikoulua, pääsi ylioppilaaksi Turussa 1774 ja opiskeli Turun akatemiassa.
Carp oli Vaasan hovioikeudessa ylimääräisenä kanslistina 1781–1784, kanslistina 1784–1786, aktuaarina 1786–1789, varakanneviskaalina 1789–1794, asessorina 1794–1805 ja hovioikeudenneuvoksena 1805–1809. Hän oli hallituskonseljin (senaatin) oikeusosaston jäsenenä (senaattorina) 1809–1811.
Carp oli naimisissa vuodesta 1790 Johanna Magdalena Aejmelaeuksen kanssa jonka isä oli Isonkyrön kirkkoherra Johan Aejmelaeus. Heidän poikiaan olivat Karl Fredrik Carp (1798–1828) ja Vaasan hovioikeuden varapresidentti Gustaf Carp (1806–1877).
Longtanin luola

| Longtanin luola> 龙潭洞.Sijainti |
| --- | --- |
 Longtanin luola
Koordinaatit:  31°45′0″N, 118°20′0″E
Valtio:  Kiina
Paikkakunta:  Hexian, Ma’anshanin kaupungissa, Anhuin maakunnassa
Historia
Tyyppi:  luola, asuinpaikka
Ajanjakso:  pleistoseeni 412 000 eaa.
Kulttuuri:  paleoliittinen kausi
Merkitys:  Homo erectuksen löytöpaikka
Korkeus:  23  m
Infobox OKNimi-testi OK: 
Longtanin luola  (kiin. 龙潭洞) eli Longtandong eli Hexianianin asuinpaikka  sijaitsee Kiinassa Anhuin maakunnassa, Ma’anshanin prefektuurissa, Hexianissa (tai Hen piirikunnassa). Luola sijaitsee Jangtsen jokilaaksossa ja sen tutkimuksissa löydettiin pekinginihmisen fossiileja (Homo erectus pekinensis). Fossiilien ja muiden löytöjen iäksi on määritetty 410 000–150 000 vuotta. Löytyneen pääkallon lakikappaletta kutsutaan "Hexianin apinamieheksi" (engl. Hexian Ape Man ).
Ympäristö

Luola on Wangjian (tai Jiangjia) kukkulan juurella sen pohjoisrinteellä 23 metriä merenpinnan yläpuolella. Kukkulan kallio koostuu kambrisesta kalkkikivestä, johon luola on syntynyt. Kukkula sijaitsee noin 30 kilometriä Jangtsen joen lounaispuolella Taodianin maalaiskunnassa.